מלאבס (זמר)

קריירה

מלאבס, יליד שכונת אחדות, פתח תקווה, החל את הקריירה המוזיקלית שלו באמצע העשור הראשון של המאה ה-21. החל להופיע לראשונה בסוף שנת 2002, בעת לימודיו בתיכון בן-גוריון. בשנת 2003 החל לכתוב שירים, רובם בעברית. חלק משיריו שכתב באותה תקופה הוקלטו באולפן מקצועי ויצאו כתקליט ראשון לרדיו בשנת 2004.
בהתחלה, נסיונותיו להשתלב בתעשיית המוזיקה הישראלית לא צלחו. בשנת 2005 התגייס לצה"ל ושירת בחיל האוויר בדרום.
אלבומו הראשון של מלאבס יצא בשנת 2011. האלבום לא נחל הצלחה מסחרית, חרף השמעות הסינגלים בתחנות רדיו פופולריות כמו רשת ג, רדיו ירושלים, רדיו קול רגע, 88FM ועוד. לקראת סוף 2011 מלאבס החל לעבוד על האלבום השני בהפקתם המוזיקלית של ראובן חיון, יאיר סתוי, גל דוידסון (Electric Zoo)
האלבום השני של מלאבס הופק והוקלט בשפה האנגלית. האלבום יצא ביוני 2013 שם הנושא שלו הוא "Standing By Your Side". שיר הנושא של האלבום יצא גם כסינגל והושמע בתחנות רדיו בישראל ובחו"ל. סינגלים נוספים שיצאו מהאלבום הם :Natural Disaster,Hold On ‏ Break It ‏ ,When I Go Away. לקראת סיום סבב הופעות קצר לקידום האלבום זה התארח מלאבס בחודשים ספטמבר-נובמבר 2013 בתחנות רדיו שונות ובהם באולפן תחנת הרדיו 88FM בתוכניתו של השדרן ירון חי מנשה. מלאבס מלווה בהרכב ששמו "היוזמה", שנמצא איתו משנת 2009.
מלאבס הוציא מספר קליפים לערוצי הטלוויזיה שהופקו על ידי הבמאי אלי קליין והמפיק ראובן חיון. הקליפ האולפני לשיר Break It שצולם באולפן ההקלטות של ראובן חיון ברמת גן נכנס ב-2012 לרצועות הקליפים החדשים של ערוץ 24. קליפ נוסף הוא לשיר A Natural Disaster שעלה לערוץ VEVO הבינלאומי ביוטיוב ב-2014. חודש מאוחר יותר יצא שיר הקליפ כסינגל בינלאומי רשמי בבריטניה ורשם מספר השמעות רדיו בתחנות אזוריות.
ב-11 בדצמבר 2013 מלאבס שיחרר סינגל כפול לתחנות הרדיו בישראל (Turn Around, ‏ Reality TV Song).
ב-9 בפברואר 2014 שיחרר מלאבס סינגל 2 בשם "A Cold Wind", את השיר כתבה המוזיקאית ליאנה קתרין רוז. מלאבס הלחין את השיר והעיבוד נעשה על ידי ראובן חיון. ב-4 באוגוסט 2014 שוחרר הסינגל "I Want More" אשר נכנס בהמשך לפלייליסט בתחנות רדיו כמו רדיו קול הים האדום, קול הקמפוס והושמע בתחנות רדיו רבות אחרות.
שירים אלו מתוך האלבום ה-2 של מלאבס ששמו: "Mainstream", האלבום הושק כ-EP ב-17 בדצמבר 2014 ושוחרר בישראל ב-31 בדצמבר 2014 עם 6 רצועות.
במאי 2015 שוחרר בבריטניה הסינגל הבינלאומי השני של מלאבס בשם "Hold You Again" לאחר כמעט כשנה מאז שיצא הסינגל הראשון "Natural Disaster" לשוק הבריטי.
הסינגל הוקלט בישראל בסוף 2014 לאחר שהגרסה המקורית נגנזה, הגרסה המחודשת הופקה בעיבוד אקוסטי והוכנסה לאלבום המקורי "Standing By Your Side" משנת 2013 אשר הושק בישראל.
ב-21 בפברואר 2016 שחרר לתחנות הרדיו בישראל את הסינגל הראשון "Our Way Out" מתוך אלבום שלישי עתידי, את השיר כתבה והלחינה ליאנה רוז.
השיר נבחר לשיר השבוע בתחנת הרדיו 88FM בתוכנית הרדיו "ערב עירוני" עם גדי ליבנה
ב-14 בפברואר 2017 באיחור של שנה השיק את הסינגל השני "Toxic Love" לכל תחנות הרדיו בישראל. הסינגל יצא עם קליפ שצולם באולפן ההקלטות "פלוטו".בחודש מרץ אותה שנה מלאבס התארח בתוכנית טלוויזיה מגזין לנוער ב-ערוץ 2, זהו למעשה שידור הבכורה הראשון לשיר בערוץ טלוויזיה.
ב-30 בדצמבר 2017 השיק סינגל בינלאומי לשיר "Toxic Love" שיצא כסינגל מקומי בשוק הישראלי בתחילת אותה שנה. הסינגל הופץ לתחנות הרדיו השונות בשוק בבריטניה.
בשנת 2018 השיק וידאו קליפ לשירו-Fine Now אשר ב 5 בנובמבר אותה שנה נכנס לפלייליסט שידורי הקליפים ב-ערוץ 24
ב-25 במרץ 2019 שחרר את הסינגל "Clouds Are Grey" לתחנות הרדיו את המילים ללחן של מלאבס כתב המוזיקאי שמוליק פרי ז"ל שנפטר כמה חודשים לפני שחרור השיר לרדיו עוד טרם שנודע על מותו הטרגי.